ddrg/super_eurlex huggingface dataset:
2000/691/EY: Komission päätös, tehty 25 päivänä lokakuuta 2000, väliaikaisista luetteloista kolmansien maiden laitoksista, joista jäsenvaltiot sallivat kanin ja tarhatun riistan lihan tuonnin tehdyn päätöksen 97/467/EY muuttamisesta (tiedoksiannettu numerolla K(2000) 3093) (ETA:n kannalta merkityksellinen teksti)



Virallinen lehti nro L 286 , 11/11/2000 s. 0037 - 0037



Komission päätös, tehty 25 päivänä lokakuuta 2000, väliaikaisista luetteloista kolmansien maiden laitoksista, joista jäsenvaltiot sallivat kanin ja tarhatun riistan lihan tuonnin tehdyn päätöksen 97/467/EY muuttamisesta (tiedoksiannettu numerolla K(2000) 3093) (ETA:n kannalta merkityksellinen teksti) (2000/691/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sellaisten kolmannen maan laitosten väliaikaisten luetteloiden laatimista siirtymäkauden ajaksi koskevista yksityiskohtaisista säännöistä, joista jäsenvaltioilla on lupa tuoda tiettyjä eläintuotteita, kalastustuotteita ja eläviä simpukoita 22 päivänä kesäkuuta 1995 tehdyn neuvoston päätöksen 95/408/EY(1), sellaisena kuin se on viimeksi muutettuna päätöksellä 98/603/EY(2), ja erityisesti sen 2 artiklan 1 kohdan ja 7 artiklan, sekä katsoo seuraavaa: (1) Komission päätöksessä 97/467/EY(3), sellaisena kuin se on viimeksi muutettuna päätöksellä 2000/496/EY(4), vahvistetaan väliaikaiset luettelot kolmansien maiden laitoksista, joista jäsenvaltiot sallivat kanin ja tarhatun riistan liha tuonnin. Edellä mainitussa päätöksessä laadittuun laitosten luetteloon ei kuulu sileälastaisten lintujen lihaa tuottavia laitoksia. (2) Sellaisten kolmansien maiden luettelo, joista jäsenvaltiot sallivat sileälastaisten lintujen lihan tuonnin, sekä tämän lihan yhteisöön suuntautuvassa tuonnissa sovellettavat eläinten terveysvaatimukset ja eläinlääkärintodistukset on vahvistettu äskettäin. (3) Jäsenvaltiot voivat päätöksen 97/467/EY säännösten mukaisesti antaa 1 päivään lokakuuta 2000 asti laitoksille luvan tuoda sileälastaisten lintujen lihaa. (4) Ilmaisu "1 päivä lokakuuta 2000" olisi korvattava ilmaisulla "30 päivä huhtikuuta 2001", jotta kolmansien maiden laitoksia koskevat luettelot voidaan laatia, kolmansien maiden toimivaltaiset viranomaiset voivat antaa komissiolle tarvittavat terveystakeet ja jotta nykyinen kauppa voi jatkua. (5) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 97/467/EY 1 artiklan 2 kohdan a alakohdassa ilmaisu "1 päivään lokakuuta 2000" ilmaisulla "30 päivään huhtikuuta 2001". 2 artikla Tämä päätös on osoitettu kaikille jäsenvaltioille. Tehty Brysselissä 25 päivänä lokakuuta 2000. Komission puolesta David Byrne Komission jäsen (1) EYVL L 243, 11.10.1995, s. 17. (2) EYVL L 289, 28.10.1998, s. 36. (3) EYVL L 199, 26.7.1997, s. 57. (4) EYVL L 200, 8.8.2000, s. 39.
Komission päätös, tehty 6 päivänä marraskuuta 2000, eräistä Malesian niemimaalta ja Australiasta lähtöisin olevia hedelmälepakoita, koiria ja kissoja koskevista suojatoimenpiteistä tehdyn päätöksen 1999/507/EY muuttamisesta kolmannen kerran (tiedoksiannettu numerolla K(2000) 3178) (ETA:n kannalta merkityksellinen teksti)



Virallinen lehti nro L 289 , 16/11/2000 s. 0041 - 0041



Komission päätös, tehty 6 päivänä marraskuuta 2000, eräistä Malesian niemimaalta ja Australiasta lähtöisin olevia hedelmälepakoita, koiria ja kissoja koskevista suojatoimenpiteistä tehdyn päätöksen 1999/507/EY muuttamisesta kolmannen kerran (tiedoksiannettu numerolla K(2000) 3178) (ETA:n kannalta merkityksellinen teksti) (2000/708/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista yhteisöön tuotavien eläinten eläinlääkintätarkistusten järjestämisestä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY(1), sellaisena kuin se on viimeksi muutettuna direktiivillä 96/43/EY(2), ja erityisesti sen 18 artiklan 7 kohdan, sekä katsoo seuraavaa: (1) Komissio hyväksyi päätöksellä 1999/507/EY(3), sellaisena kuin se on viimeksi muutettuna päätöksellä 2000/6/EY(4), eräitä Malesiasta (Malakan niemimaalta) ja Australiasta tulevia hedelmälepakoita, koiria ja kissoja koskevia suojatoimenpiteitä Nipah- ja Hendra-taudin osalta; näitä toimenpiteitä ovat muun muassa yhteisöön tuotaviksi tarkoitetuille koirille ja kissoille tehtävät laboratoriotestit. (2) Hendra-tautia, joka on Australian lainsäädännön mukaan pakollisesti ilmoitettava tauti, ei ole havaittu Australiassa päätöksen 1999/507/EY tekemisen jälkeen. Tästä syystä Australiaa koskevat mainitun päätöksen säännökset olisi mukautettava kyseisen maan tautitilanteen ja erityisesti Australiasta tuotujen kissojen laboratoriotestausta koskeva vaatimus olisi peruutettava. (3) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätöksen 1999/507/EY 3 artikla seuraavasti: 1) Poistetaan 2 kohdan toinen luetelmakohta. 2) Lisätään 3 kohta seuraavasti: "3. Edellä 1 kohdassa tarkoitettu kielto ei koske kauttakuljetettuja kissoja edellyttäen, että ne pysyvät kansainvälisen lentokentän alueella." 2 artikla Tämä päätös on osoitettu kaikille jäsenvaltioille. Tehty Brysselissä 6 päivänä marraskuuta 2000. Komission puolesta David Byrne Komission jäsen (1) EYVL L 268, 24.9.1991, s. 56. (2) EYVL L 162, 1.7.1996, s. 1. (3) EYVL L 194, 27.7.1999, s. 66. (4) EYVL L 3, 6.1.2000, s. 29.
2000/60/EY: Komission päätös, tehty 21 päivänä joulukuuta 1999, Itävallan esittämän siipikarjan salmonellaa koskevan tarkkailu- ja valvontasuunnitelman hyväksymisestä (tiedoksiannettu numerolla K(1999) 4691)



Virallinen lehti nro L 022 , 27/01/2000 s. 0061 - 0061



KOMISSION PÄÄTÖS, tehty 21 päivänä joulukuuta 1999, Itävallan esittämän siipikarjan salmonellaa koskevan tarkkailu- ja valvontasuunnitelman hyväksymisestä (tiedoksiannettu numerolla K(1999) 4691) (Ainoastaan saksankielinen teksti on toditusvoimainen) (2000/60/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tiettyjä eläimissä ja eläinperäisissä tuotteissa esiintyviä zoonooseja ja zoonoosien aiheuttajia koskevista suojatoimenpiteistä elintarvikkeista aiheutuvien tartunta- ja myrkytyspesäkkeiden ehkäisemiseksi 17 päivänä joulukuuta 1992 annetun neuvoston direktiivin 92/117/ETY(1), sellaisena kuin se on viimeksi muutettuna direktiivillä 1999/72/EY(2), ja erityisesti sen 8 artiklan 3 kohdan, sekä katsoo seuraavaa: 1) Direktiivin 92/117/ETY 8 artiklan 2 kohdan säännösten mukaisesti Itävalta on esittänyt 17 päivänä toukokuuta 1999 ja 29 päivänä lokakuuta 1999 päivätyissä kirjeissään siipikarjan salmonellaa koskevan tarkkailu- ja valvontasuunnitelman Itävallan osalta. 2) Edellä mainittu suunnitelma täyttää asiasta erityisesti direktiivin 92/117/ETY 8 artiklan 2 kohdassa säädetyt yhteisön vaatimukset, ja se vuoksi se on hyväksyttävä. 3) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Hyväksytään Itävallan esittämä siipikarjan salmonellaa koskeva tarkkailu- ja valvontasuunnitelma. 2 artikla Itävallan on saatettava voimaan 1 artiklassa tarkoitetun suunnitelman toteuttamisen edellyttämät lait, asetukset ja hallinnolliset määräykset 31 päivään maaliskuuta 2000 mennessä. 3 artikla Tämä päätös on osoitettu Itävallan tasavallalle. Tehty Brysselissä 21 päivänä joulukuuta 1999. Komission puolesta David BYRNE Komission jäsen (1) EYVL L 62, 15.3.1993, s. 38. (2) EYVL L 210, 10.8.1999, s. 12.
2000/44/EY, EHTY, Euratom: Neuvoston päätös, tehty 17 päivänä joulukuuta 1999, Martin Bangemannia koskevan asian sopimisesta



Virallinen lehti nro L 016 , 21/01/2000 s. 0073 - 0073



NEUVOSTON PÄÄTÖS, tehty 17 päivänä joulukuuta 1999, Martin Bangemannia koskevan asian sopimisesta (2000/44/EY, EHTY, Euratom) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 213 artiklan, ottaa huomioon Euroopan hiili- ja teräsyhteisön (EHTY) perustamissopimuksen ja erityisesti sen 9 artiklan, ottaa huomioon Euroopan atomienergiayhteisön (Euratom) perustamissopimuksen ja erityisesti sen 126 artiklan, ottaa huomioon 9 päivänä heinäkuuta 1999 tekemänsä päätöksen Martin Bangemannia koskevan asian saattamisesta yhteisön tuomioistuimen käsiteltäväksi, sekä katsoo seuraavaa: 1) Martin Bangmannin toimikausi komission jäsenenä päättyi 9 päivänä heinäkuuta 1999. 2) Neuvosto on pannut merkille seuraavat, Martin Bangemannin sille 10 päivänä joulukuuta 1999 päivätyllä kirjeellä toimittamat tiedot: 1. Martin Bangemannista ei ennen 1 päivää heinäkuuta 2000 tule Telefónican hallituksen (consejo administrativo) jäsentä eikä hän mainittuun päivään mennessä ota vastaan mitään muuta tointa tässä yrityksessä eikä missään muussa teleoperaattoriyrityksessä. 2. Martin Bangemann sitoutuu olemaan toimittamatta minkään kolmannen osapuolen (Telefónica mukaan lukien) edustajana Euroopan yhteisöjen toimielimissä 31 päivään joulukuuta 2001 saakka. 3. Martin Bangemann sitoutuu pysyvästi olemaan ilmaisematta Euroopan yhteisöjen komission jäsenenä mahdollisesti saamiaan luottamuksellisia tietoja, ON PÄÄTTÄNYT SEURAAVAA: 1 artikla Neuvoston Martin Bangemannia vastaan Euroopan yhteisön perustamissopimuksen 213 artiklan 2 kohdan kolmannen alakohdan viimeisen virkkeen sekä EHTYn ja Euratomin perustamissopimusten vastaavien määräysten nojalla nostama ja Euroopan yhteisöjen tuomioistuimessa (asia C-290/99) vireillä oleva kanne, jonka tarkoituksena on lakkauttaa hänen oikeutensa eläkkeeseen, peruutetaan edellyttäen, että Martin Bangemann samanaikaisesti peruuttaa neuvostoa vastaan Euroopan yhteisöjen ensimmäisen asteen tuomioistuimessa nostamansa kanteen (asia T-208/99) ja luopuu vahingonkorvausvaatimuksista, sekä että molemmat osapuolet vastaavat omista oikeudenkäyntikuluistaan. 2 artikla Tämä päätös ilmoitetaan Martin Bangemannille, Euroopan yhteisöjen komission puheenjohtajalle sekä Euroopan unionin jäsenvaltioiden hallituksille. 3 artikla Tämä päätös julkaistaan Euroopan yhteisöjen virallisessa lehdessä. Tehty Brysselissä 17 päivänä joulukuuta 1999. Neuvoston puolesta K. HEMILÄ Puheenjohtaja
Neuvoston päätös, tehty 17 päivänä joulukuuta 1999, neuvoston suorittamasta valintalautakunnan jäsenten nimeämisestä Euroopan kulttuuripääkaupunki -tapahtumaa koskevaa yhteisön toimintaa varten



Virallinen lehti nro C 009 , 13/01/2000 s. 0001 - 0001



NEUVOSTON PÄÄTÖS, tehty 17 päivänä joulukuuta 1999, neuvoston suorittamasta valintalautakunnan jäsenten nimeämisestä Euroopan kulttuuripääkaupunki -tapahtumaa koskevaa yhteisön toimintaa varten (2000/C 9/01) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon Euroopan kulttuuripääkaupunki -tapahtumaa koskevasta yhteisön toiminnasta vuosina 2005-2019 25 päivänä toukokuuta 1999 tehdyn Euroopan parlamentin ja neuvoston päätöksen N:o 1419/1999/EY(1), ja erityisesti sen 2 artiklan 2 kohdan, sekä katsoo seuraavaa: päätöksen 1419/1999/EY 2 artiklan 2 kohdassa säädetään, että komissio kutsuu vuosittain koolle valintalautakunnan, jonka tehtävänä on antaa kertomus tehdystä yhdestä tai useammasta ehdotuksesta tämän toiminnan tavoitteet ja erityispiirteet huomioon ottaen, ja että lautakunta koostuu seitsemästä johtavasta riippumattomasta henkilöstä, jotka ovat kulttuurialan asiantuntijoita, ja joista neuvosto nimeää kakasi, ON PÄÄTTÄNYT SEURAAVAA: 1 artikla 1. Euroopan kulttuuripääkaupungin nimeämistä varten vuodesta 2005 alkaen ne kaksi valtiota, jotka kulloinkin kuluvan vuoden aikana toimivat neuvoston puheenjohtajina, nimeävät kunkin vuoden ensimmäisen vuosipuoliskon kuluessa ja ensimmäisen kerran vuonna 2000 kumpikin yhden johtavan henkilön, joka täyttää ne riippumattomuutta ja asiantuntemusta koskevat edellytykset, jotka vaaditaan päätöksen 1419/1999/EY 2 artiklan 2 kohdassa tarkoitetun valintalautakunnan jäseniltä. 2. Kunkin vuoden jälkimmäisen vuosipuoliskon aikana ja ensimmäisen kerran vuonna 2000 neuvosto nimeää yksinkertaisella enemmistöllä kaksi johtavaa henkilöä, jotka toimivat seuraavana vuonna valintalautakunnan jäseninä. 3. Puheenjohtajavaltio ilmoittaa nimetyt henkilöt komissiolle. 2 artikla Tämä päätös julkaistaan Euroopan yhteisöjen virallisessa lehdessä. Tehty Brysselissä 17 päivänä joulukuuta 1999. Neuvoston puolesta Puheenjohtaja K. HEMILÄ (1) EYVL L 166, 1.7.1999, s. 1.
Euroopan keskuspankin päätös, tehty 23 päivänä joulukuuta 1999, vuonna 2000 liikkeeseen laskettavien metallirahojen määrän hyväksymisestä (EKP/1999/11)



Virallinen lehti nro L 004 , 07/01/2000 s. 0018 - 0019



EUROOPAN KESKUSPANKIN PÄÄTÖS, tehty 23 päivänä joulukuuta 1999, vuonna 2000 liikkeeseen laskettavien metallirahojen määrän hyväksymisestä (EKP/1999/11) (2000/9/EY) EUROOPAN KESKUSPANKIN NEUVOSTO, joka ottaa huomioon Euroopan yhteisön perustamissopimuksen ("jäljempänä perustamissopimus") ja erityisesti sen 106 artiklan 2 kohdan, sekä katsoo, että 1) Euroopan keskuspankilla (EKP) on 1 päivästä tammikuuta 1999 lähtien yksinoikeus hyväksyä jäsenvaltioissa liikkeeseen laskettavien metallirahojen määrä, ja 2) jäsenvaltiot ovat toimittaneet EKP:n hyväksyttäväksi arvionsa vuonna 2000 liikkeeseen laskettavien kansallisten metallirahojen määrästä, johon on liitetty selitys arviointiperiaatteista, ON TEHNYT TÄMÄN PÄÄTÖKSEN: 1 artikla Vuonna 2000 liikkeeseen laskettavien kansallisten metallirahojen määrän hyväksyminen EKP hyväksyy rahaliittoon osallistuvissa jäsenvaltioissa vuonna 2000 liikkeeseen laskettavien metallirahojen määrän seuraavan taulukon mukaisesti: >TAULUKON PAIKKA> 2 artikla Loppusäännökset Tämä päätös osoitetaan rahaliittoon osallistuville jäsenvaltioille. Tämä päätös julkaistaan Euroopan yhteisöjen virallisessa lehdessä. Tehty Frankfurt am Mainissa 23 päivänä joulukuuta 1999. EKP:n puheenjohtaja Willem F. DUISENBERG
2000/754/EY: Komission päätös, tehty 24 päivänä marraskuuta 2000, eläinten terveyttä koskevista vaatimuksista ja eläinlääkärintodistuksista rekisteröityjen hevosten takaisintuonnissa raveja, kilpailuja ja kulttuuritapahtumia varten tapahtuneen tilapäisen maastaviennin jälkeen tehdyn päätöksen 93/195/ETY muuttamisesta (tiedoksiannettu numerolla K(2000) 3552) (ETA:n kannalta merkityksellinen teksti)



Virallinen lehti nro L 303 , 02/12/2000 s. 0034 - 0035



Komission päätös, tehty 24 päivänä marraskuuta 2000, eläinten terveyttä koskevista vaatimuksista ja eläinlääkärintodistuksista rekisteröityjen hevosten takaisintuonnissa raveja, kilpailuja ja kulttuuritapahtumia varten tapahtuneen tilapäisen maastaviennin jälkeen tehdyn päätöksen 93/195/ETY muuttamisesta (tiedoksiannettu numerolla K(2000) 3552) (ETA:n kannalta merkityksellinen teksti) (2000/754/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista vaatimuksista elävien hevoseläinten liikkuvuuden ja kolmansista maista tapahtuvan tuonnin osalta 26 päivänä kesäkuuta 1990 annetun neuvoston direktiivin 90/426/ETY(1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 19 artiklan ii kohdan, sekä katsoo seuraavaa: (1) Komission päätöksen 93/195/ETY(2), sellaisena kuin se on viimeksi muutettuna päätöksellä 2000/209/EY(3), mukaisesti rekisteröityjen hevosten jälleentuonti raveja, kilpailuja ja kulttuuritapahtumia varten tapahtuneen tilapäisen maastaviennin jälkeen rajoitetaan hevosiin, jotka ovat olleet kolmannessa maassa alle 30 päivää. (2) Jotta yhteisön alkuperää olevien hevosten olisi helpompi osallistua Japan Cup- ja Hong Kong International Races -kilpailuihin, tämä ajanjakso olisi pidennettävä enintään 90 päiväksi. (3) Tässä lausunnossa säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 93/195/ETY seuraavasti: 1) Lisätään 1 artiklaan kuudes luetelmakohta seuraavasti: "- jotka ovat osallistuneet Japan Cup- ja Hong Kong International Races -kilpailuihin ja täyttävät tämän päätöksen liitteessä VI olevan mallin mukaisessa terveystodistuksessa esitetyt vaatimukset." 2) Lisätään tämän päätöksen liite liitteeksi VI. 2 artikla Tämä päätös on osoitettu kaikille jäsenvaltioille. Tehty Brysselissä 24 päivänä marraskuuta 2000. Komission puolesta David Byrne Komission jäsen (1) EYVL L 224, 18.8.1990, s. 42. (2) EYVL L 86, 6.4.1993, s. 1. (3) EYVL L 64, 11.3.2000, s. 22. LIITE "LIITE VI >PIC FILE= "L_2000303FI.003503.EPS">"
2000/253/EY: Komission päätös, tehty 20 päivänä maaliskuuta 2000, väliaikaisista luetteloista kolmansien maiden laitoksista, joista jäsenvaltiot sallivat lihavalmisteiden tuonnin, tehdyn päätöksen 97/569/EY muuttamisesta (tiedoksiannettu numerolla K(2000) 698) (ETA:n kannalta merkityksellinen teksti)



Virallinen lehti nro L 078 , 29/03/2000 s. 0032 - 0032



Komission päätös, tehty 20 päivänä maaliskuuta 2000, väliaikaisista luetteloista kolmansien maiden laitoksista, joista jäsenvaltiot sallivat lihavalmisteiden tuonnin, tehdyn päätöksen 97/569/EY muuttamisesta (tiedoksiannettu numerolla K(2000) 698) (ETA:n kannalta merkityksellinen teksti) (2000/253/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sellaisten kolmannen maan laitosten väliaikaisten luetteloiden laatimista siirtymäkauden ajaksi koskevista yksityiskohtaisista säännöistä, joista jäsenvaltioilla on lupa tuoda tiettyjä eläintuotteita, kalastustuotteita tai eläviä simpukoita, 22 päivänä kesäkuuta 1995 tehdyn neuvoston päätöksen 95/408/EY(1), sellaisena kuin se on viimeksi muutettuna päätöksellä 98/603/EY(2), ja erityisesti sen 2 artiklan 1 kohdan, sekä katsoo seuraavaa: (1) Komission päätöksessä 97/569/EY(3), sellaisena kuin se on viimeksi muutettuna päätöksellä 1999/336/EY(4), vahvistetaan väliaikaiset luettelot kolmansien maiden lihavalmisteita tuottavista laitoksista. (2) Kanada on lähettänyt luettelon laitoksista, joissa tuotetaan lihavalmisteita ja joiden vastuulliset viranomaiset todistavat olevan yhteisön sääntöjen mukaiset. (3) Kanadan osalta voidaan siis laatia väliaikainen luettelo lihavalmisteita tuottavista laitoksista. Sen vuoksi olisi muutettava päätös 97/569/EY vastaavasti. (4) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Lisätään tämän päätöksen liite päätöksen 97/569/EY liitteeseen. 2 artikla Tämä päätös on osoitettu kaikille jäsenvaltioille. Tehty Brysselissä 20 päivänä maaliskuuta 2000. Komission puolesta David Byrne Komission jäsen (1) EYVL L 243, 11.10.1995, s. 17. (2) EYVL L 289, 28.10.1998, s. 36. (3) EYVL L 234, 26.8.1997, s. 16. (4) EYVL L 127, 21.5.1999, s. 30. ANEXO/BILAG/ANHANG/ΠΑΡΑΡΤΗΜΑ/ANNEX/ANNEXE/ALLEGATO/BIJLAGE/ANEXO/LIITE/BILAGA "País: Canadá/Land: Canada/Land: Kanada/Χώρα: Καναδάς/Country: Canada/Pays: Canada/Paese: Canada/Land: Canada/País: Canadá/Maa: Kanada/Land: Kanada >TAULUKON PAIKKA>"
2000/61/EY: Komission päätös, tehty 21 päivänä joulukuuta 1999, Chilestä peräisin olevien kalastustuotteiden tuontia koskevista erityisvaatimuksista tehdyn komission päätöksen 93/436/ETY muuttamisesta (tiedoksiannettu numerolla K(1999) 4749) (ETA:n kannalta merkityksellinen teksti)



Virallinen lehti nro L 022 , 27/01/2000 s. 0062 - 0064



KOMISSION PÄÄTÖS, tehty 21 päivänä joulukuuta 1999, Chilestä peräisin olevien kalastustuotteiden tuontia koskevista erityisvaatimuksista tehdyn komission päätöksen 93/436/ETY muuttamisesta (tiedoksiannettu numerolla K(1999) 4749) (ETA:n kannalta merkityksellinen teksti) (2000/61/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä koskevista vaatimuksista kalastustuotteiden tuotannossa ja saattamisessa markkinoille 22 päivänä heinäkuuta 1991 annetun neuvoston direktiivin 91/493/ETY(1), sellaisena kuin se on viimeksi muutettuna neuvoston direktiivillä 97/79/EY(2), ja erityisesti sen 11 artiklan, sekä katsoo seuraavaa: 1) Euroopan yhteisöön tarkoitettuja Chilestä peräisin olevia kalastustuotteita koskeva terveystodistus vahvistettiin Chilestä peräisin olevien kalastustuotteiden tuontia koskevista erityisvaatimuksista 30 päivänä kesäkuuta 1993 tehdyssä komission päätöksessä 93/436/ETY(3), sellaisena kuin se on viimeksi muutettuna komission päätöksellä 96/674/EY(4). 2) Chilestä peräisin olevien simpukoiden, piikkinahkaisten, vaippaeläinten ja merikotiloiden erityiset tuontiedellytykset vahvistetaan komission päätöksessä 96/675/EY(5). 3) Komission päätöksen 93/436/ETY liitteessä A olevaan terveystodistuksen malliin sisältyvissä lainsäädäntöviitteissä on muutamia virheitä, minkä vuoksi sitä on tarpeen muuttaa. 4) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 93/436/ETY liite A tämän päätöksen liitteellä. 2 artikla Tämä päätös on osoitettu kaikille jäsenvaltioille. Tehty Brysselissä 21 päivänä joulukuuta 1999. Komission puolesta David BYRNE Komission jäsen (1) EYVL L 268, 24.9.1991, s. 15. (2) EYVL L 24, 30.1.1998, s. 31. (3) EYVL L 202, 12.8.1993, s. 31. (4) EYVL L 313, 3.12.1996, s. 29. (5) EYVL L 313, 3.12.1996, s. 38. LIITE "LIITE A >PIC FILE= "L_2000022FI.006303.EPS"> >PIC FILE= "L_2000022FI.006401.EPS">"
Neuvoston päätös, tehty 1 päivänä helmikuuta 2000, demokraattisten voimien tukemisesta Jugoslavian liittotasavallassa hyväksytyn yhteisen kannan 1999/691/YUTP täytäntöönpanosta



Virallinen lehti nro L 026 , 02/02/2000 s. 0001 - 0001



NEUVOSTON PÄÄTÖS, tehty 1 päivänä helmikuuta 2000, demokraattisten voimien tukemisesta Jugoslavian liittotasavallassa hyväksytyn yhteisen kannan 1999/691/YUTP täytäntöönpanosta (2000/82/YUTP) EUROOPAN UNIONIN NEUVOSTO, joka ottaa huomioon neuvoston 22 päivänä lokakuuta 1999 hyväksymän yhteisen kannan 1999/691/YUTP demokraattisten voimien tukemisesta Jugoslavian liittotasavallassa(1) ja erityisesti sen 1 artiklan yhdessä Euroopan unionista tehdyn sopimuksen 23 artiklan 2 kohdan kanssa, sekä katsoo seuraavaa: 1) Neuvosto kehotti 24 päivänä tammikuuta 2000 tekemissään päätelmissä laajentamaan "Energiaa vastineeksi demokratiasta" -aloitteen soveltamista osana tukeaan demokraattisille voimille Jugoslavian liittotasavallassa, kuten Serbian oppositiovoimat 17 päivänä joulukuuta 1999 Berliinissä pidetyssä kolmenvälisessä kokouksessa ehdottivat. 2) On tarpeen tehdä päätös kunnista, joita aloite laajennetaan koskemaan. 3) Yhteisön on toteutettava nopeasti jäljempänä mainitun toimenpiteen toteuttamiseksi tarvittavat toimet, ON PÄÄTTÄNYT SEURAAVAA: 1 artikla Sallitaan öljyn ja öljytuotteiden toimitus, myynti tai vienti seuraaviin Serbian kuntiin osana neuvoston yhteisen kannan 1999/691/YUTP 1 artiklassa tarkoitettua Jugoslavian liittotasavallan demokratisoitumisen tukemista: Sombor, Subotica, Kragujevac, Kraljevo, Novi Sad. 2 artikla Tämä päätös tulee voimaan päivänä, jona se tehdään. 3 artikla Tämä päätös julkaistaan virallisessa lehdessä. Tehty Brysselissä 1 päivänä helmikuuta 2000. Neuvoston puolesta J. GAMA Puheenjohtaja (1) EYVL L 273, 23.10.1999, s. 1.